16. VIÐAUKI

VERÐBRÉFALÝSING FYRIR SÍÐARI ÚTGÁFUR VERÐBRÉFA SEM EKKI ERU HLUTABRÉFATENGD

FRAMSELD REGLUGERÐ FRAMKVÆMDASTJÓRNARINNAR (ESB) 2019/980

Ef ósamræmi er á milli íslensks og ensks texta framseldrar reglugerðar framkvæmdastjórnarinnar (ESB) 2019/980 skal skýra íslenska textann með hliðsjón af enska textanum. Ef ósamræmi er á milli textans í þessu skjali og texta framseldrar reglugerðar framkvæmdastjórnarinnar (ESB) 2019/980 er það texti reglu­gerðarinnar sem gildir.

|  |  |  |  |  |
| --- | --- | --- | --- | --- |
| Kafli nr.  Bls. nr. | 1. ÞÁTTUR | AÐILAR SEM BERA ÁBYRGÐ, UPPLÝSINGAR FRÁ ÞRIÐJU AÐILUM, SKÝRSLUR SÉRFRÆÐINGA OG STAÐ­FESTING LÖGBÆRS YFIRVALDS | | |
|  | Liður 1.1. | Tilgreina skal alla þá sem bera ábyrgð á þeim upplýsingum eða einhverjum hlutum þeirra sem veittar eru í verðbréfalýsingunni og skal í síðara tilfellinu tilgreina slíka hluta upplýsinganna. Sé um að ræða einstaklinga, þ.m.t. í stjórn, framkvæmdastjórn eða eftirlitsstjórn útgefanda, skulu þeir tilgreindir með nafni og stöðuheiti. Sé um að ræða lögaðila skal tilgreina nafn þeirra og skráða skrifstofu. | Flokkur A | |
|  | Liður 1.2. | Yfirlýsing þeirra sem bera ábyrgð á verðbréfalýsingunni þess efnis að samkvæmt þeirra bestu vitund séu upplýsingarnar í verðbréfalýsingunni í samræmi við staðreyndir og að engum upp­lýsingum sé sleppt úr verðbréfalýsingunni sem gætu haft áhrif á áreiðanleika hennar.  Eftir atvikum, yfirlýsing þeirra sem bera ábyrgð á tilteknum hlutum verðbréfalýsingarinnar þess efnis að samkvæmt þeirra bestu vitund séu upplýsingarnar í þeim hlutum verðbréfa­lýsingarinnar sem þeir bera ábyrgð á í samræmi við staðreyndir og að engum upplýsingum sé sleppt úr þeim hlutum sem gætu haft áhrif á áreiðanleika hennar. | Flokkur A | |
|  | Liður 1.3. | Hafi verðbréfalýsing að geyma yfirlýsingu eða greinargerð frá sérfræðingi skal veita eftir­farandi upplýsingar um þann aðila:  a) nafn,  b) heimilisfang starfsstöðvar,  c) menntun og hæfi,  d) verulegir hagsmunir sem hann á að gæta í útgefanda, ef einhverjir eru.  Hafi yfirlýsingin eða greinargerðin verið gerð að beiðni útgefandans skal taka fram að sú yfirlýsing eða greinargerð fylgi með í verðbréfalýsingunni með samþykki þess aðila sem heimilaði efni þess hluta verðbréfalýsingarinnar vegna lýsingarinnar. | Flokkur A | |
|  | Liður 1.4. | Séu upplýsingar fengnar frá þriðja aðila skal útgefandi staðfesta að þær hafi verið endur­gerðar með réttum hætti og, að því marki sem honum er kunnugt um og unnt að staðreyna á grundvelli þeirra upplýsinga sem þriðji aðilinn hafi birt, að engum staðreyndum hafi verið sleppt sem myndu gera upplýsingar ónákvæmar eða villandi. Auk þess skal tilgreina uppruna upplýsinganna. | Flokkur C | |
|  | Liður 1.5. | Lýsing á verulegri áhættu sem er sértæk fyrir verðbréfin sem boðin eru eða tekin til viðskipta, í takmörkuðum fjölda flokka, í kafla með fyrirsögnina „Áhættuþættir“.  a) [verðbréfalýsingin/lýsingin] hafi verið staðfest af [heiti lögbærs yfirvalds] sem lögbæru yfirvaldi samkvæmt reglugerð (ESB) 2017/1129,  b) [heiti lögbærs yfirvalds] staðfesti aðeins þessa [verðbréfalýsingu/lýsingu] í þeim skilningi að hún uppfylli þær kröfur um að vera fullnægjandi, skiljanleg og sam­kvæm sem kveðið er á um í reglugerð (ESB) 2017/1129,  c) ekki beri að líta á slíka staðfestingu sem staðfestingu á gæðum verðbréfanna sem viðkomandi [verðbréfalýsing/lýsing] varðar,  d) fjárfestar skuli meta sjálfir hvort þeim henti að fjárfesta í verðbréfunum, og  e) [verðbréfalýsing] hafi verið samin sem hluti af einfaldaðri lýsingu í samræmi við 14. gr. reglugerðar (ESB) 2017/1129. | | Flokkur A |
|  | 2. ÞÁTTUR | ÁHÆTTUÞÆTTIR | |  |
|  | Liður 2.1. | Lýsing á verulegri áhættu sem er sértæk fyrir verðbréfin sem boðin eru eða tekin til viðskipta, í takmörkuðum fjölda flokka, í kafla með fyrirsögnina „Áhættuþættir“.  Meðal áhættuþátta sem skal veita upplýsingar um eru:  a) þeir sem leiða af rétthæð verðbréfs sem víkjandi kröfu og áhrif af væntanlegri stærð eða tímasetningu greiðslna til eigenda verðbréfanna ef til gjaldþrots eða annarrar sambærilegrar meðferðar kæmi, þ.m.t., ef við á, ógjaldfærni lána­stofnunar eða skilameðferðar eða endurskipulagningar í samræmi við tilskipun 2014/59/ESB,  b) í tilvikum þar sem verðbréfin eru tryggð með ábyrgð, verulegir áhættuþættir sem eiga sérstaklega við um ábyrgðarveitandann að því marki sem þeir skipta máli fyrir getu hans til að standa við skuldbindingar sínar samkvæmt ábyrgðinni.  Í hverjum flokki skal fyrst telja upp alvarlegustu áhættuþættina að mati útgefanda, tilboðsgjafa eða aðilans sem sækir um töku til viðskipta á skipulegum markaði, að teknu tilliti til neikvæðra áhrifa á útgefandann og verðbréfin og líkanna á að þeir raungerist. Áhættuþættirnir skulu staðfestir með efni verðbréfalýsingarinnar. | | Flokkur A |
|  | 3. ÞÁTTUR | HELSTU UPPLÝSINGAR | |  |
|  | Liður 3.1. | Hagsmunir einstaklinga og lögaðila sem tengjast útgáfunni/útboðinu  Lýsing á hvers kyns hagsmunum, þ.m.t. hagsmunaárekstrum sem skipta máli fyrir út­gáfuna/útboðið, ásamt upplýsingum um hlutaðeigandi aðila og eðli viðkomandi hags­muna. | | Flokkur C |
|  | Liður 3.2.  (Aðeins almennir fjárfestar) | Ástæður fyrir almenna útboðinu eða töku verðbréfanna til viðskipta ef þær varða ekki myndun hagnaðar og/eða vörn gegn tilteknum áhættum. Sé um að ræða almennt út­boð, upplýsingar um áætlaðan heildarkostnað við útgáfuna/útboðið og áætlaða nettó­fjárhæð ágóða. Sundurliða skal þennan kostnað og ágóða eftir hverri fyrirhugaðri meginráðstöfun og setja fram í forgangsröð slíkra ráðstafana. Sé útgefanda kunnugt um að áætlaður ágóði muni ekki duga til að standa straum af allri fyrirhugaðri ráðstöfun skal tilgreina fjárhæðina sem upp á vantar og hvaðan önnur fjármögnun sem til þarf kemur. | | Flokkur C |
|  | Liður 3.3.  (Aðeins heildsölu­fjárfestar) | Ástæður útgáfu ef þær varða ekki myndun hagnaðar og/eða vörn gegn tilteknum áhættuþáttum. | | Flokkur C |
|  | 4. ÞÁTTUR | UPPLÝSINGAR UM VERÐBRÉF SEM Á AÐ BJÓÐA/TAKA TIL VIÐSKIPTA | |  |
|  | Liður 4.1. | 1. lýsing á tegund, flokki og magni verðbréfa sem eru boðin út og/eða tekin til við­skipta, 2. alþjóðlegt auðkennisnúmer (ISIN-númer) verðbréfa sem boðin eru út og/eða tekin til viðskipta. | | Flokkur A  Flokkur C |
|  | Liður 4.2. | Gjaldmiðill sem verðbréfin eru gefin út í. | | Flokkur C |
|  | Liður 4.3. | Sé um að ræða nýja útgáfu skal fylgja yfirlit um ályktanir, heimildir og samþykki sem liggja því til grundvallar að verðbréf hafa verið eða verða stofnuð og/eða gefin út. | | Flokkur C |
|  | Liður 4.4. | Lýsing á hvers kyns takmörkunum á framsali verðbréfanna. | | Flokkur B |
|  | Liður 4.5.  (Aðeins almennir fjárfestar) | Viðvörun um að skattalög aðildarríkis fjárfestisins og skráningarlands útgefanda gætu haft áhrif á tekjur af verðbréfunum.  Upplýsingar um skattlagningu verðbréfanna ef fyrirhuguð fjárfesting fellur undir skatta­reglur sem eru sértækar fyrir viðkomandi tegund fjárfestinga. | | Flokkur A |
|  | Liður 4.6. | Sé sá sem býður út verðbréfin og/eða sækir um töku til viðskipta annar en útgefandi skal tilgreina hver hann er og samskiptaupplýsingar hans, þ.m.t. auðkenni lögaðila (LEI-númer) ef hann er lögaðili. | | Flokkur C |
|  | Liður 4.7. | Rétthæð verðbréfanna í fjármagnsskipan útgefanda ef til gjaldþrotaskipta kæmi, þ.m.t., eftir atvikum, upplýsingar um víkjandi stöðu verðbréfanna og möguleg áhrif á fjárfest­inguna ef til skilameðferðar kæmi samkvæmt tilskipun 2014/59/ESB. | | Flokkur A |
|  | Liður 4.8. | Lýsing á réttindum sem fylgja verðbréfunum, þ.m.t. hvers kyns takmörkunum á þessum réttindum. | | Flokkur B |
|  | Liður 4.9. | 1. Nafnvextir, 2. ákvæði um vexti til greiðslu, 3. upphafsdagur og gjalddagar vaxta. 4. fyrningarfrestur á vaxtakröfum og kröfum til endurgreiðslu höfuðstóls,   Ef vextirnir eru ekki fastir:   1. tilgreining á tegund undirliggjandi þáttar, 2. lýsing á þeim undirliggjandi þætti sem vextirnir byggjast á og aðferðinni sem notuð er til að tengja vextina við undirliggjandi þáttinn, 3. sé um að ræða verðbréf sem ekki eru hlutabréfatengd og eru fyrir almenna fjár­festa skal tilgreina hvar má nálgast upplýsingar um fyrri árangur og framtíðar­árangur undirliggjandi þáttar og flökt hans, 4. lýsing á hvers kyns röskun á markaði eða atburðum sem valda röskun á greiðslu­uppgjöri sem hafa áhrif á undirliggjandi þætti, 5. leiðréttingarreglur sem tengjast atburðum sem hafa áhrif á undirliggjandi þætti, 6. nafn þess aðila sem sér um útreikning, 7. sé um að ræða verðbréf sem ekki eru hlutabréfatengd og eru fyrir almenna fjár­festa og afleiða er þáttur í vaxtagreiðslum af verðbréfinu skal gefa skýra og ítar­lega skýringu til að hjálpa fjárfestum að skilja hvernig virði undirliggjandi gernings eða gerninga hefur áhrif á virði fjárfestingar þeirra, einkum við aðstæður þar sem áhætta er augljós. | | Flokkur C  Flokkur B  Flokkur C  Flokkur B  Flokkur A  Flokkur C  Flokkur C  Flokkur B  Flokkur B  Flokkur C  Flokkur B |
|  | Liður 4.10. | 1. Lokadagur. 2. Upplýsingar um fyrirkomulag á niðurgreiðslu lánsins, þ.m.t. hvernig endur­greiðslur fara fram.   Sé fyrirhugað að flýta niðurgreiðslu lánsins, að frumkvæði útgefanda eða eiganda verð­bréfsins, skal gera grein fyrir skilmálum niðurgreiðslunnar. | | Flokkur C  Flokkur B |
|  | Liður 4.11. | 1. Upplýsingar um ákvörðun.   b) Sé um að ræða verðbréf sem ekki eru hlutabréfatengd og eru fyrir almenna fjár­festa skal lýsa í stuttu máli þeirri aðferð sem er notuð til að reikna út ávöxtunina. | | Flokkur C  Flokkur B |
|  | Liður 4.15. | Fyrirsvar fyrir eigendur skuldabréfa, þ.m.t. upplýsingar um stofnunina sem er í fyrirsvari fyrir fjárfestana og ákvæði sem gilda um slíkt fyrirsvar. Upplýsingar um vefsetur þar sem almenningur getur haft frjálsan aðgang að samningum í tengslum við þessar aðferðir við fyrirsvar. | | Flokkur B |
|  | Liður 4.16. | Ef ekki er boðið út skal tilgreina útgáfudag verðbréfanna. | | Flokkur C |
|  | 5. ÞÁTTUR | SKILMÁLAR ÚTBOÐS (AÐEINS ALMENNIR FJÁRFESTAR) | |  |
|  | Liður 5.1. | Skilmálar, tölfræðilegar upplýsingar um útboð, fyrirhuguð tímaáætlun og ráðstafanir sem þarf að gera til að taka þátt í útboðinu | | |
|  | Liður 5.1.1. | Skilmálar sem gilda um útboðið. | | Flokkur C |
|  | Liður 5.1.2. | Upplýsingar um útboðstímabil, þ.m.t. hvers kyns mögulegar breytingar, lýsing á áskriftarferlinu og útgáfudagur nýrra verðbréfa. | | Flokkur C |
|  | Liður 5.1.3. | Upplýsingar um mögulegar skerðingar á áskriftum og með hvaða hætti endurgreiðsla umframfjárhæða sem umsækjendur hafa greitt fer fram. | | Flokkur C |
|  | Liður 5.1.4. | Upplýsingar um lágmarks- og/eða hámarksmagn áskriftar (hvort sem er í formi fjölda verðbréfa eða samanlagðrar fjárfestingarfjárhæðar). | | Flokkur C |
|  | Liður 5.1.5. | Skipulag og tímamörk greiðslu og afhendingar verðbréfa. | | Flokkur C |
|  | Liður 5.1.6 | Ítarleg lýsing á því hvernig og á hvaða degi niðurstöður útboðsins verða birtar opinber­lega. | | Flokkur C |
|  | Liður 5.1.7. | Tilhögun við nýtingu forkaupsréttar, framsal áskriftarréttinda og hvernig farið skuli með áskriftarréttindi sem ekki eru nýtt. | | Flokkur C |
|  | Liður 5.1.8. | Heildarfjárhæð útgáfunnar/útboðsins. Sé fjárhæðin ekki föst skal tilgreina magn verð­bréfa sem boðin verða (liggi það fyrir) og lýsa hvernig og hvenær endanleg fjárhæð útboðsins verður tilkynnt opinberlega.  Sé ekki hægt að tilgreina í lýsingu hámarksmagn verðbréfa sem boðin verða skal koma fram í henni að hægt verði að afturkalla samþykki á kaupum á eða áskrift að verðbréfum í a.m.k. tvo virka daga eftir að tilkynnt er um verðbréfamagnið sem boðið verður í almenna útboðinu. | | Flokkur C |
|  | Liður 5.2. | Skipulag dreifingar og úthlutunar | |  |
|  | Liður 5.2.1. | Ferli til að tilkynna umsækjendum um fjárhæðina sem úthlutað er og tilgreining þess hvort viðskipti mega hefjast áður en tilkynning berst þeim. | | Flokkur C |
|  | Liður 5.3 | Verðlagning | |  |
|  | Liður 5.3.1. | 1. Tilgreina skal verðið sem verðbréfin verða boðin á, eða 2. lýsa aðferðinni sem er notuð til að ákvarða útboðsverð og ferlinu við birtingu þess. 3. Tilgreina skal fjárhæð allra útgjalda og skatta sem áskrifandi eða kaupandi þarf að greiða. Falli útgefandi undir reglugerð (ESB) nr. 1286/2014 eða tilskipun 2014/65/ESB skal tilgreina kostnað sem er innifalinn í verðinu, að því marki sem hann er þekktur. | | Flokkur C  Flokkur B  Flokkur C |
|  | Atriði 5,4. | Setning á markað og sölutrygging | |  |
|  | Liður 5.4.1. | Nafn og heimilisfang þess eða þeirra sem hafa umsjón með heildarútboðinu eða ein­staka hlutum þess og, að því marki sem útgefanda eða tilboðsgjafa er kunnugt um, þeirra sem setja verðbréfin á markað í þeim ýmsu löndum þar sem útboðið fer fram. | | Flokkur C |
|  | Liður 5.4.2. | Nafn og heimilisfang þeirra aðila sem annast greiðslur og vörsluaðila í hverju landi fyrir sig. | | Flokkur C |
|  | Liður 5.4.3. | Nöfn og heimilisföng aðila sem hafa samþykkt með bindandi samkomulagi að sölu­tryggja útgáfuna og nöfn og heimilisföng aðila sem hafa samþykkt að setja útgáfuna á markað án bindandi samkomulags eða eftir bestu getu. Upplýsingar um mikilvæga eiginleika samninganna, þ.m.t. hve stóran hluta hver hefur til sölu. Sé útgáfan ekki öll sölutryggð skal tilgreina þann hluta sem sölutrygging nær ekki til. Upplýsa skal um heildarþóknanir fyrir sölutryggingu og setningu á markað. | | Flokkur C |
|  | Liður 5.4.4. | Upplýsingar um hvenær samningur um sölutryggingu var eða verður samþykktur. | | Flokkur C |
|  | 6. ÞÁTTUR | TAKA TIL VIÐSKIPTA OG FYRIRKOMULAG VIÐSKIPTA | |  |
|  | Liður 6.1. | Upplýsingar um hvort sótt hafi verið eða sótt verði um töku verðbréfanna, sem boðin eru, til viðskipta með dreifingu þeirra í huga á skipulegum markaði, öðrum jafngildum mörkuðum þriðju landa eða vaxtarmarkaði lítilla og meðalstórra fyrirtækja, ásamt upp­lýsingum um viðkomandi markaði. Nefna skal þessar aðstæður án þess að gefa í skyn að endilega verði samþykkt að taka þau til viðskipta. Tilgreina skal þá daga sem verð­bréfin verða fyrst tekin til viðskipta, sé vitað um þá. | | Flokkur B |
|  | Liður 6.2.  (Aðeins almennir fjárfestar) | Tilgreina skal alla skipulega markaði, jafngilda markaði þriðju landa eða vaxtarmarkaði lítilla og meðalstórra fyrirtækja sem útgefandi hefur vitneskju um að verðbréf í sama flokki og þau verðbréf sem á að bjóða til kaups eða taka til viðskipta hafi þegar verið tekin til viðskipta á. | | Flokkur C |
|  | Liður 6.3.  (Aðeins almennir fjárfestar) | Útgáfuverð verðbréfanna. | | Flokkur C |
|  | Liður 6.4. (Aðeins heildsölu-fjárfestar) | Áætlaður heildarkostnaður vegna töku til viðskipta. | | Flokkur C |
|  | Liður 6.5. | Nafn og heimilisfang þeirra aðila sem annast greiðslur og vörsluaðila í hverju landi fyrir sig. | | Flokkur C |
|  | 7. ÞÁTTUR | VIÐBÓTARUPPLÝSINGAR | |  |
|  | Liður 7.1. | Sé ráðgjafa í tengslum við útgáfu getið í verðbréfalýsingunni skal tilgreina hvert hlutverk þeirra hefur verið. | | Flokkur C |
|  | Liður 7.2. | Aðrar upplýsingar í verðbréfalýsingunni sem löggiltir endurskoðendur hafa endur­skoðað eða kannað og ef endurskoðendur hafa lagt fram skýrslu. Endursögn skýrslunnar eða, með samþykki lögbærs yfirvalds, samantekt á henni. | | Flokkur A |
|  | Liður 7.3.  (Aðeins almennir fjárfestar) | Lánshæfiseinkunnir sem gefnar eru verðbréfunum að beiðni útgefanda eða með sam­starfi hans í matsferlinu. Stutt skýring á merkingu lánshæfiseinkunnanna ef matsfyrir­tækið hefur áður birt hana. | | Flokkur C |
|  | Liður 7.4. (Aðeins heildsölu-fjárfestar) | Áætlaður heildarkostnaður vegna töku til viðskipta. | | Flokkur C |
|  | Liður 7.5. (Aðeins heildsölu-fjárfestar) | Lánshæfiseinkunnir sem gefnar eru verðbréfunum að beiðni útgefanda eða með sam­starfi hans í matsferlinu. | | Flokkur C |